CELEX: 32021D0602
Language: el
Date: 2021-04-08 00:00:00
Title: Απόφαση (ΕΕ) 2021/602 του Συμβουλίου της 8ης Απριλίου 2021 για τον διορισμό αναπληρωτή εκτελεστικού διευθυντή της Ευρωπόλ

14.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 127/42
               
            
         ΑΠΟΦΑΣΗ (ΕΕ) 2021/602 ΤΟΥ ΣΥΜΒΟΥΛΙΟΥ
         της 8ης Απριλίου 2021
         για τον διορισμό αναπληρωτή εκτελεστικού διευθυντή της Ευρωπόλ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ (1), και ιδίως τα άρθρα 54 και 55,
         Ενεργώντας ως αρχή αρμόδια για τον διορισμό του εκτελεστικού διευθυντή και των αναπληρωτών εκτελεστικών διευθυντών της Ευρωπόλ,
         Εκτιμώντας τα ακόλουθα:
         
                     (1)
                  
                  
                     Η θητεία ενός εκ των νυν αναπληρωτών εκτελεστικών διευθυντών της Ευρωπόλ έληξε στις 31 Δεκεμβρίου 2020. Είναι, επομένως, αναγκαίος ο διορισμός νέου αναπληρωτή εκτελεστικού διευθυντή της Ευρωπόλ.
                  
               
                     (2)
                  
                  
                     Η απόφαση του Διοικητικού Συμβουλίου της Ευρωπόλ, της 1ης Μαΐου 2017, καθορίζει τους κανόνες για την επιλογή, την παράταση της θητείας και την παύση καθηκόντων του εκτελεστικού διευθυντή και των αναπληρωτών εκτελεστικών διευθυντών της Ευρωπόλ.
                  
               
                     (3)
                  
                  
                     Βάσει του άρθρου 3 παράγραφος 1 στοιχείο β) της απόφασης του Διοικητικού Συμβουλίου της Ευρωπόλ της 1ης Μαΐου 2017, μία από τις θέσεις αναπληρωτή εκτελεστικού διευθυντή της Ευρωπόλ έχει κριθεί κενή από τις 3 Ιουλίου 2020. Προκήρυξη για τη θέση αναπληρωτή εκτελεστικού διευθυντή της Ευρωπόλ δημοσιεύθηκε στην Επίσημη Εφημερίδα της Ευρωπαϊκής Ένωσης στις 4 Σεπτεμβρίου 2020 (2).
                  
               
                     (4)
                  
                  
                     Σύμφωνα με το άρθρο 54 παράγραφος 2 του κανονισμού (ΕΕ) 2016/794, ο κατάλογος των επικρατέστερων υποψηφίων καταρτίστηκε από επιτροπή επιλογής η οποία συγκροτήθηκε από το Διοικητικό Συμβούλιο («Επιτροπή Επιλογής»). Η Επιτροπή Επιλογής προετοίμασε δεόντως αιτιολογημένη έκθεση και την υπέβαλε στο Διοικητικό Συμβούλιο στις 25 Νοεμβρίου 2020.
                  
               
                     (5)
                  
                  
                     Βάσει της έκθεσης της Επιτροπής Επιλογής και σύμφωνα με τον κανονισμό (ΕΕ) 2016/794 και την απόφαση του Διοικητικού Συμβουλίου της 1ης Μαΐου 2017, το Διοικητικό Συμβούλιο εξέδωσε, στις 10 Δεκεμβρίου 2020, αιτιολογημένη γνώμη σχετικά με τον διορισμό νέου αναπληρωτή εκτελεστικού διευθυντή της Ευρωπόλ, με την οποία πρότεινε στο Συμβούλιο κατάλογο των τριών επικρατέστερων υποψηφίων κατάλληλων για τη θέση.
                  
               
                     (6)
                  
                  
                     Στις 25 Ιανουαρίου 2021, το Συμβούλιο επέλεξε τον κ. Jean-Philippe LECOUFFE ως τον νέο αναπληρωτή εκτελεστικό διευθυντή της Ευρωπόλ και ενημέρωσε την επιτροπή Πολιτικών Ελευθεριών, Δικαιοσύνης και Εσωτερικών Υποθέσεων του Ευρωπαϊκού Κοινοβουλίου («επιτροπή LIBE»), η οποία είναι η αρμόδια επιτροπή για τους σκοπούς του άρθρου 54 παράγραφος 2 τέταρτο εδάφιο του κανονισμού (ΕΕ) 2016/794, σχετικά με την εν λόγω επιλογή.
                  
               
                     (7)
                  
                  
                     Στις 24 Φεβρουαρίου 2021, ο κ. Jean-Philippe LECOUFFE εμφανίστηκε ενώπιον της επιτροπής LIBE. Στις 23 Μαρτίου 2021, η επιτροπή LIBE έδωσε τη γνώμη της σύμφωνα με το άρθρο 54 παράγραφος 2 τέταρτο εδάφιο του κανονισμού (ΕΕ) 2016/794,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Jean-Philippe LECOUFFE διορίζεται αναπληρωτής εκτελεστικός διευθυντής της Ευρωπόλ για την περίοδο από την 1η Μαΐου 2021 έως τις 30 Απριλίου 2025 στον βαθμό AD 14.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 8 Απριλίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ L 135 της 24.5.2016, σ. 53.
         
            (2)  ΕΕ C 293 A της 4.9.2020, σ. 1.